Document ID: /roh_data/filtered/fineweb-2-filterrobots_roh.jsonl.gz/26740

La resposta sin quella dumonda è: In pau dapertut e tuttina nagliur. Actualmain datti plirs projects per rimnar las notas da chanzuns rumantschas e metter a disposiziun quellas. Uschia per exempel il «ICT Atelier», che fa ina rimnada per metter a disposiziun sin ina plattafurma online.
La realitad è quella che tscherts chors rimnan en emprima lingia lur atgnas notas per mantegnair almain lur agen stgazi. Ma il cas il pli derasà è quel che las notas emplainan stgaffas e truccas da dirigentas e cumponists.
Pliras entschattas nagina fin
El decurs dals onns hai dà pliras emprovas da purtar ensemen ils stgazis da notas e far accessibel a la publicitad. Intgins exempels:
- La Lia Rumantscha ha radund 1000 notas ch'ins po era ir a mirar.
- La «Bibliografia da la musica vocala retorumantscha» è in register da chanzuns rumantschas tranter 1661 e 1984. Bain chapì be in register, las notas vitiers mancan!
- La Biblioteca chantunala posseda era in quantum notas rumantschas.
- L'«ICT Atelier» è ina plattafurma nua ch'ins po ir online a cumprar notas.
Propi ina rimnada centralisada ed averta per la publicitad na datti anc betg. Quai è ina da las grondas sfidas per la musica rumantscha.
RR actualitad 11:00